als_Latn dik_Latn sag_Latn
Volers: Në Maqedoni shoh liderë shkatërrimtar dhe jo për zgjidhje konfliktesh
Ambasadori amerikan në Shkup, Pol Volers deklaroi se politikanët në Maqedoni bëjnë politikë të shkatërrimit të vendit dhe jo tejkalimit të konflikteve.
Ai këtë e theksoi në një konferencë të mbajtur sot në Shkup me rastin e 100 vjetorit të Fillimit të Luftës së Parë Botërore.
“Fatkeqësisht në shumë vende, më vjen keq që duhet të them edhe në këtë vend, përgjithësisht shoh liderë që politikën e shohin si lojë afatshkurte për të përfituar për vete dhe për partinë e vet, e cila nxit konflikt në vend që të punojnë për t’i zgjidhur konfliktet. Mendoj se kjo është recetë për të shkatërruar shtetin”, ka deklarua Volers. Kjo është deklarata më e fuqishme e ambasadorit amerikan e lëshuar në adresë të protagonistëve politik në Maqedoni.
Mesazhe të pajtimit në këtë konferencë kanë dhënë edhe drejtori i Institutit të Trashëgimisë Shpirtërore dhe Kulturore të Shqiptarëve, Skender Hasani, drejtori i Institutit të Historisë Nacionale, Dragi Georgiev, ministri i arsimit Abdilaqim Ademi dhe pjesëmarrës të tjerë në këtë konferencë, e cila do të përfundojë edhe me botimin e punimeve dhe kumtesave në revistën “Skupi”.
als_Latn als_Latn als_Latn als_Latn als_Latn